KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK 
16/2022. (XII. 15.) önkormányzati rendelete
az önkormányzat szervezeti és működési szabályzatáról szóló 24/2013. (XII.19.) önkormányzati rendelet módosításáról

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés (f) és (g) pontjaiban, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ban meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének c) pontjában biztosított véleményezési jogkörben eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
Az önkormányzat szervezeti és működési szabályzatáról szóló 24/2013. (XII.19.) önkormányzati rendelet 1/B. melléklete helyébe az 1. melléklet lép.
2. §
Ez a rendelet a kihirdetését követő napon lép hatályba.







             Domonyi László   				           		dr. Turán Csaba  
               polgármester	                       			                     jegyző


ZÁRADÉK: 	Ez a rendelet az SzMSz 36. § (2) bekezdése alapján 2022. december 15. napján lett kihirdetve.



Kiskőrös, 2022. december 15.    
  

													                     dr. Turán Csaba  
                                                                                                                                  jegyző


1. melléklet a 16/2022. (XII. 15.) önkormányzati rendelethez
„1/B. melléklet

Végső előterjesztői indokolás
Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ) módosítását az alábbi változások indokolják.
1. §
 
Az SZMSZ 1/B. számú melléklete a Kiskőrös Város Önkormányzatának kötelezően ellátandó és vállalt tevékenységeinek kormányzati funkciók számát és megnevezését tartalmazza. Könyvelés-technikai okokból szükséges a SZMSZ 1/B. számú mellékletében szerepeltetni az alábbi kormányzati funkciót:
063080 Vízellátással kapcsolatos közmű építése, fenntartása, üzemeltetése
-       a folyókból, tavakból és kutakból történő vízkivételt, a csapadékvíz vízszolgáltatás céljából történő gyűjtését, a vízszolgáltatás céljából történő víztisztítást, ipari és egyéb célú vízkezelést, vezetékek és egyéb eszközök segítségével történő vízelosztást, valamint az öntözőcsatornák (kivéve: mezőgazdasági öntözőrendszerek) működtetését szolgáló közművek építésével, fenntartásával és üzemeltetésével összefüggő feladatok ellátása.
 
2. §
                                                                            
A rendelet hatálybalépéséről rendelkezik.

